***Zmluva o poskytovaní*** ***služieb***

***v oblasti nakladania s odpadom***

*uzatvorená podľa ust. § 269 ods. 2 Obchodného zákonníka a*

*ust. § 81 ods. 13 zákona č. 79/2015 Z.z. o odpadoch*

***Článok I.***

***Zmluvné strany***

***I.1. Objednávateľ:***

*Obchodné meno:* **Mesto Tornal’a**

*sídlo úradu:* Mierová 14, 982 01 Tornaľa

*IČO:* 00 319 091

*DIČ:* SK 2021132586

*bankové spojenie:* ČSOB, a.s., *IBAN:* SK49 7500 0000 0040 2934 1819

*zastúpený:* Ing. Erika Győrfiová, primátorka mesta

 (ďalej len ***o b j e d n á v a t e ľ***)

***I.2. Poskytovateľ:***

*Obchodné meno:* **..................................**

*sídlo:* ..................................

*IČO:* ..................................

*zapísaný:* ..................................

*DIČ:*  .................................., *IČ DPH:* ..................................

*bankové spojenie:* .................................., *IBAN*: ..................................

*zastúpený:* ..................................

 (ďalej len ***p o s k y t o v a t e ľ***)

Táto zmluva sa uzatvára ako výsledok verejného obstarávania na predmet zákazky: „**Služby komplexného nakladania s odpadmi 2025-2026 Mesto Tornaľa**  v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov (ďalej len „Zákon o verejnom obstarávaní“

***Článok II.***

***Predmet zmluvy***

***II.1.*** Predmetom tejto zmluvy je záväzok Poskytovateľa poskytovať Objednávateľovi v súlade so zákonom č. 79/2015 Z.z. o odpadoch komplexné služby v oblasti nakladania s odpadom v katastrálnom území mesta Tornaľa a záväzok Objednávateľa za riadne a včas poskytnuté služby zaplatiť Poskytovateľovi dohodnutú cenu.

***II.2.*** Poskytovateľ sa zaväzuje poskytovať Objednávateľovi služby súvisiace so zberom, prepravou, uložením, zneškodnením alebo zhodnotenímtýchtodruhov odpadov na území mesta Tornaľa, a to vykonávaním týchto činností:

1. zber, preprava a uloženie zmesového odpadu 20 03 01 s uložením v zariadení na zneškodnenie odpadov
2. zber, preprava a uloženie objemného odpadu 20 03 07 s uložením v zariadení na zneškodnenie odpadov
3. zber, preprava a uloženie biologicky rozložiteľných odpadov zo záhrad a parkov 20 02 01 vrátane odpadu z cintorínov, ktoré je možné zaradiť do skupiny 20 Komunálne odpady (ďalej len „BRO“)
4. zber, preprava a zhodnotenie biologicky rozložiteľných kuchynských a reštauračných odpadov z domácností 20 01 08 (ďalej len „BRKO“)
5. spoločný zber, preprava a zhodnotenie BRKO 20 01 08 a BRO z domácností 20 02 01 – IBV
6. mobilný zber, preprava a zneškodnenie oddelene zbieraných zložiek komunálneho odpadu z domácností s obsahom škodlivých látok 20 01 21, 20 01 23, 20 01 33, 20 01 34, 20 01 35, 20 01 36 (elektroodpad a pod.)
7. zber, preprava a uloženie zmesového odpadu 20 03 01 od podnikateľských subjektov s uložením v zariadení na zneškodnenie odpadov
8. zber, preprava a uloženie drobného stavebného odpadu 20 03 08 zo zberného dvora na ul. Cintorínska v Tornali s uložením v zariadení s platným súhlasom na prevádzkovanie zariadenia na zhodnocovanie DSO podľa § 97 zákona č. 79/2015 Z. z. o odpadoch činnosťou R5 podľa Prílohy č. 1 k zákonu č. 79/2015 Z. z. (v prípade nedostupnosti zariadenia na zhodnotenie DSO sa takýto odpad uloží v zariadení na zneškodnenie odpadov)
9. zber, preprava a zhodnotenie, zneškodnenie alebo uloženie jedlých olejov a tukov 20 01 25 z domácností
10. zber, preprava a zhodnotenie textílií 20 01 11a šatstva 20 01 10

(ďalej len „Služba“)

***Článok III.***

***Rozsah poskytovania Služby***

***III.1.*** Poskytovateľ sa zaväzuje, že Službu poskytne pre objednávateľa v katastrálnom území mesta Tornaľa v rozsahu:

1. zber, preprava a uloženie zmesového odpadu 20 03 01 s uložením v zariadení na zneškodnenie odpadov
2. zber, preprava a uloženie objemného odpadu 20 03 07 s uložením v zariadení na zneškodnenie odpadov
3. zber, preprava a uloženie biologicky rozložiteľných odpadov zo záhrad a parkov 20 02 01 vrátane odpadu z cintorínov, ktoré je možné zaradiť do skupiny 20 Komunálne odpady (ďalej len „BRO“)
4. zber, preprava a zhodnotenie biologicky rozložiteľných kuchynských a reštauračných odpadov z domácností 20 01 08 (ďalej len „BRKO“)
5. spoločný zber, preprava a zhodnotenie BRKO 20 01 08 a BRO z domácností 20 02 01 – IBV
6. mobilný zber, preprava a zneškodnenie oddelene zbieraných zložiek komunálneho odpadu z domácností s obsahom škodlivých látok 20 01 21, 20 01 23, 20 01 33, 20 01 34, 20 01 35, 20 01 36 (elektroodpad a pod.)
7. zber, preprava a uloženie zmesového odpadu 20 03 01 od podnikateľských subjektov s uložením v zariadení na zneškodnenie odpadov
8. zber, preprava a uloženie drobného stavebného odpadu 20 03 08 zo zberného dvora na ul. Cintorínska v Tornali s uložením v zariadení s platným súhlasom na prevádzkovanie zariadenia na zhodnocovanie DSO podľa § 97 zákona č. 79/2015 Z. z. o odpadoch činnosťou R5 podľa Prílohy č. 1 k zákonu č. 79/2015 Z. z. (v prípade nedostupnosti zariadenia na zhodnotenie DSO sa takýto odpad uloží v zariadení na zneškodnenie odpadov)
9. zber, preprava a zhodnotenie, zneškodnenie alebo uloženie jedlých olejov a tukov 20 01 25 z domácností
10. zber, preprava a zhodnotenie textílií 20 01 11a šatstva 20 01 10

**Podmienky a podrobnosti dodávky služieb:**

* zber, preprava a uloženie zmesového odpadu z domácností 20 03 01 - IBV zo 120 litr. a KBV z 1100 litr. zberných nádob s intervalom vývozu 1 x týždenne,
* zber, preprava a uloženie zmesového odpadu od podnikateľských subjektov z 50 litr. zberných vriec, 110 litr., 120 litr., 240 litr. a 1100 litr. zberných nádob s intervalom vývozu 1 x týždenne,
* zber, preprava a zhodnotenie, zneškodnenie alebo uloženie – spoločný zber BRO a BRKO zo 120 litr. zberných nádob s intervalom vývozu 1 x za 7 dní v období mesiacov marec až november a 1 x za 14 dní v období mesiacov december až február,
* zber, preprava a zhodnotenie, zneškodnenie alebo uloženie - triedený zber BRKO (kuchynský) z  240 litr. zberných nádob s intervalom vývozu 1 x za 7 dní v období mesiacov marec až november a 1 x za 14 dní v období mesiacov december až február,
* zabezpečiť najmenej dvakrát ročne (2 x 2 dni) mobilný zber, prepravu a zneškodnenie oddelene zbieraných zložiek komunálneho odpadu z domácností s obsahom škodlivých látok (elektroodpad a pod.),
* zabezpečiť do nájmu 5 kusov VOK 7 m3, z toho 4 ks na objemný odpad a 1 ks na BRO a umiestniť na stále stojisko v mestských častiach Behynce, Starňa, lokalita ul. A. Pénteka, ul. Dobšinského a zberný dvor, zabezpečiť zber, prepravu a uloženie alebo zhodnotenie objemného odpadu a BRO z týchto 5 ks veľkoobjemových kontajnerov s predpokladaným intervalom vývozu 1 x za 14 dní (ďalej len „VOK“) pre potreby producentov odpadov na území mesta,
* zber, preprava a zhodnotenie, zneškodnenie alebo uloženie jedlých olejov a tukov z domácností z 240 litr. zbernej nádoby s predpokladaným intervalom vývozu 1 x za mesiac na zbernom dvore ul. Cintorínska v Tornali,
* zber, preprava, zhodnotenie alebo uloženie drobného stavebného odpadu z domácností z  VOK nádob s predpokladaným intervalom vývozu 1 x za 14 dní na zbernom dvore ul. Cintorínska v Tornali,
* zber, preprava a uloženie zmesového odpadu z čistenia ulíc z VOK s predpokladaným intervalom vývozu 1 x za 14 dní na zbernom dvore ul. Cintorínska v Tornali,
* zber, preprava, zhodnotenie textílií a šatstva s predpokladaným intervalom vývozu 4 x za rok zo zberného dvora ul. Cintorínska v Tornali
* zber, preprava a uloženie zmesového odpadu z plážového kúpaliska z 1100 litr. zberných nádob počas letnej turistickej sezóny(ďalej len „LTS“) s intervalom vývozu 1 x týždenne

***III.2.*** Zmluvné strany sa dohodli, že počet vyvážaných zberných nádob v meste Tornaľa a frekvencia vývozu je nasledovná:

|  |  |
| --- | --- |
| **Typ nádoby** | **Predpokladaný počet ks** |
| 1 100 litr. – sídliská JUH a STRED / 1 x týždenne  | 66 |
| 1 100 litr. - ostatné / 1 x týždenne  | 68 |
| 1 100 litr. – plážové kúpalisko / počas LTS 1 x týždenne | 4 |
| 120 litr. / 1 x týždenne z domácností | 1280 |
| 50 litr. zberné vrecia / 1 x týždenne – podnikateľské subjekty | 70 |
| 110 – 120 litr. / 1 x týždenne – podnikateľské subjekty | 158 |
| 240 litr. / 1 x týždenne – podnikateľské subjekty | 27 |
| Zmiešaný BRO a BRKO 120 litr. / 1 x za 7 dní od marca do novembra a 1 x za 14 dní od decembra do februára | 1280 |
| BRKO 240 litr./ 1 x za 7 dní od marca do novembra a 1 x za 14 dní od decembra do februára | 67 |
| BRO – VOK 7 m3 / predpoklad 46 x za rok  | 1 |
| VOK 7 m3 / predpoklad 1 x za 14 dní  | 7 |
| Tuky a oleje 240 litr. / predpoklad 1 x za mesiac  | 1 |
| Textílie a šatstvo / predpoklad 1 x za štvrťrok | 1 |

***III.3.*** Zmluvné strany sa dohodli, že počet vyvážaných 1100 litr. zberných nádob na ZO je od občanov nasledovný:

|  |  |
| --- | --- |
|  Umiestnenie | počet zberných nádob 1100 litr. |
| ul. Francisciho - bytový dom | 1 ks |
| ul. Mierová - trhovisko | 1 ks |
| ul. Poštová č. 67 | 1 ks |
| ul. Družstevná č. 18 | 1 ks |
| sídlisko STRED: - č. 1 | 4 ks |
|  - č. 2 | 1 ks |
|  - č. 3 | 2 ks |
|  - č. 4 | 2 ks |
|  - č. 5 | 4 ks |
|  - č. 6 | 2 ks |
|  - č. 7 | 1 ks |
| Sídlisko Komenského: - č. 1 | 3 ks |
|  - č. 2 | 2 ks |
|  - č. 3  | 1 ks |
|  - č. 4 | 2 ks |
|  - č. 5 | 1 ks |
|  - č. 6 | 2 ks |
|  - č. 7 | 3 ks |
| sídlisko JUH: - č. 1 | 3 ks |
|  - č. 2 | 3 ks |
|  - č. 3 | 3 ks |
|  - č. 4 | 4 ks |
|  - č. 5 | 5 ks |
|  - č. 6 | 2 ks |
|  - č. 7 | 4 ks |
|  - č. 8 | 2 ks |
|  - č. 9 | 2 ks |
|  - č. 10 | 5 ks |
|  - č. 11 | 2 ks |

Interval vývozu zmesového odpadu z 50 litr. zberných vriec, 110, 120, 240 a 1 100 litr. zberných nádob je jedenkrát do týždňa pre všetky subjekty.

Do jednotkových cien je potrebné zahrnúť dodržanie požadovaných kvalitatívnych ukazovateľov:

**Vývoz 110 - 240 litr. a 1100 litr. zberných nádob (zahrnuté v kalkulácii):** podklady, ktoré budú súčasťou zmluvy:

- Ak zodpovedný pracovník poskytovateľa služby za vývoz odpadu zistí, že zberná nádoba je používaná v rozpore s VZN o nakladaní s komunálnym odpadom a drobným stavebným odpadom a systémom zberu, bezodkladne oznámi túto skutočnosť objednávateľovi služby a odmietne prevziať nádobu na vyprázdnenie.

- Vlastník, resp. prenajímateľ zbernej nádoby je povinný zbernú nádobu udržiavať v prevádzkyschopnom stave, v prípade poškodenia zbernej nádoby alebo jej časti je potrebné zabezpečiť jej opravu.

- Vypožičiavateľ zbernej nádoby je povinný zbernú nádobu udržiavať v prevádzkyschopnom stave, v prípade poškodenia zbernej nádoby alebo jej časti je povinný túto skutočnosť bezodkladne oznámiť požičiavateľovi, ktorým je Mesto Tornaľa.

- V prípade preukázaného poškodenia zbernej nádoby poskytovateľom služby voči majiteľovi zbernej nádoby vysporiadať spôsobenú škodu.

- Vývoz zberných nádob v obytných zónach je možné po 6.30 hod. do 18.00 hod.

- Zabezpečiť čistotu na stojiskách zberných nádob počas vývozu, neznečisťovať okolie stojísk zberných nádob.

* Poskytovateľ služby je povinný evidovať stanovištia nádob a kontajnerov na odpad so skutočnou frekvenciou vývozov ako podklad pre fakturáciu,
* evidovať množstvo odvezeného odpadu a spôsob nakladania s jednotlivými druhmi odpadov a to v rozsahu hmotnosť za mesiac a predložiť objednávateľovi evidenčné listy do 10 dni po uplynutí každého mesiaca,
* dodržiavať rozmiestnenie zberných nádob,
* informovať verejného obstarávateľa o skutočnosti, že pre niektorého pôvodcu odpadu je objem zbernej nádoby určenej pre neho nepostačujúci (napr. zamestnanci uchádzača zistia, že pri zbere odpadu od tohto pôvodcu je vždy zberná nádoba preplnená a v okolí zbernej nádoby sa nachádza ďalší odpad, ktorý sa nevmestí do zbernej nádoby a pod.),
* okamžite odstrániť znečistenie z verejného priestranstva, stanovišťa zberných nádob a okolia zberných nádob alebo iného priestranstva, ktoré vzniklo v dôsledku premiestňovania alebo vyprázdňovania zberných nádob alebo vriec,
* umiestniť zberné nádoby po ich vyprázdnení späť na zberné alebo zvozové stanovište,
* vyprázdňovať zberné nádoby tak, aby nedošlo k hygienickým, bezpečnostným, požiarnym a iným problémom, ku škode na majetku alebo k poškodeniu životného prostredia, postupovať pri plnení zmluvy s odbornou starostlivosťou s dôrazom na šetrné zaobchádzanie so zbernými nádobami,
* uskutočniť náhradný vývoz odpadu, ak nebolo možné dodržať dohodnutý harmonogram vývozu (poveternostné podmienky, porucha zberového vozidla a pod.) najneskôr do 24 hodín a zároveň oznámiť bezodkladne o tejto skutočnosti verejného obstarávateľa.

**Zber oddelene zbieraných zložiek komunálneho odpadu z domácností s obsahom škodlivých látok (elektroodpad a pod.) (zahrnuté v kalkulácii):**

podklady, ktoré budú súčasťou zmluvy:

2 x ročne v trvaní 2 dní, celkom za rok 4 dni zabezpečiť mobilný zber, prepravu a zneškodnenie oddelene zbieraných zložiek komunálneho odpadu z domácností s obsahom škodlivých látok podľa druhu odpadu.

**ZHODNOTENIE A ZNEŠKODNENIE ODPADOV**

1. Verejný obstarávateľ požaduje zhodnotenie biologicky rozložiteľného odpadu v zariadení s platným súhlasom na prevádzkovanie zariadenia na zhodnocovanie BRO a BRKO podľa § 97 zákona č. 79/2015 Z. z. o odpadoch činnosťou R3, resp. R1 podľa Prílohy č. 1 k zákonu č. 79/2015 Z. z.

2. Verejný obstarávateľ požaduje zhodnotenie drobného stavebného odpadu (DSO) v zariadení s platným súhlasom na prevádzkovanie zariadenia na zhodnocovanie DSO podľa § 97 zákona č. 79/2015 Z. z. o odpadoch činnosťou R5 podľa Prílohy č.1 k zákonu č. 79/2015 Z.z. (v prípade nedostupnosti zariadenia na zhodnotenie DSO sa takýto odpad uloží v zariadení na zneškodnenie odpadu).

***III.4.*** Presné termíny výkonu zberu odpadu podľa bodu III.1. bod 7 tejto zmluvy špecifikuje objednávateľ tak, aby sa konali najskôr na 5. pracovný deň odo dňa doručenia jeho písomnej požiadavky.

***III.5.*** Zmluvné strany sa dohodli, že objednávateľ je oprávnený objednať dodanie Služby aj vo väčšom rozsahu ako je uvedený v bodoch III.1. až III.3. tejto zmluvy (ďalej len Ďalšia služba). Ďalšiu službu je poskytovateľ povinný dodať v rozsahu špecifikovanom v písomnej objednávke objednávateľa doručenej poskytovateľovi a v ním požadovanej lehote alebo lehote dohodnutej zmluvnými stranami.

***III.6.*** Ak sa zmluvné strany nedohodnú inak, objednávateľ je povinný zabezpečiť zberné nádoby v rozsahu stanovenom v bodoch III.2 a III.3. tejto zmluvy.

***III.7.*** Objednávateľ je povinný zabezpečiť, aby boli zberné nádoby udržiavané v prevádzkyschopnom stave. V prípade ak dôjde k poškodeniu zbernej nádoby alebo jej časti je objednávateľ povinný zabezpečiť jej bezodkladnú opravu alebo výmenu. V prípade ak bola zberná nádoba poškodená alebo zničená poskytovateľom, resp. ak sa nepreukáže, že poškodenie zbernej nádoby spôsobil objednávateľ alebo osoba/y, ktorá/é zbernú nádobu užíva/jú je poskytovateľ povinný nahradiť objednávateľovi všetku škodu, ktorá mu vznikla opravou zbernej nádoby alebo obstaraním novej zbernej nádoby.

***Článok IV.***

***Doba trvania zmluvy***

***IV.1.*** Zmluvné strany sa dohodli, že táto zmluva sa uzatvára na dobu určitú, a to do31.12.2026 odo dňa účinnosti tejto zmluvy.

***IV.2.*** Zmluvné strany sa dohodli, že pred termínom uvedeným v bode IV.1. tejto zmluvy platnosť zmluvy zaniká:

a) písomnou dohodou zmluvných strán k termínu uvedenému v dohode;

b) zánikom poskytovateľa bez právneho nástupcu,

c) zánikom oprávnenia poskytovateľa na výkon činnosti podľa tejto zmluvy alebo zánikom iného legislatívou vyžadovaného oprávnenia na výkon tejto činnosti, alebo stratou práva ukladať odpad na akúkoľvek skládku zriadenú a prevádzkovanú v plnom súlade s právnymi predpismi SR,

d) písomnou výpoveďou zmluvy,

e) písomným odstúpením od zmluvy zo strany objednávateľa.

***IV.3.*** Objednávateľ je oprávnený vypovedať túto zmluvu v prípade ak poskytovateľ:

1. porušil svoje povinnosti podľa tejto zmluvy a nápravu nevykoná ani v lehote do 7 dní odo dňa písomného upozornenia objednávateľa,
2. porušuje platné právne predpisy v oblasti odpadového hospodárstva hoci bol na porušovanie predpisov predtým už objednávateľom alebo iným orgánom štátnej moci upozornený,
3. zastaví poskytovanie služieb súvisiacich s predmetom plnenia alebo ich neposkytuje v dohodnutom rozsahu po dobu dlhšiu ako 3 dni a poskytovanie Služby neobnoví ani po výzve objednávateľa,
4. bez predchádzajúceho písomného súhlasu objednávateľa, prevedie práva a záväzky vyplývajúce z tejto zmluvy na inú osobu.

***IV.4.*** Poskytovateľ je oprávnený túto zmluvu vypovedať v prípade, ak objednávateľ:

1. je v omeškaní s platením oprávnene vystavenej faktúry podľa tejto zmluvy po dobu dlhšiu ako 30 dní a dlžnú sumu neuhradí ani do 7 dní odo dňa písomného upozornenia objednávateľa,
2. opakovane alebo závažným spôsobom porušuje povinnosti stanovené touto zmluvou a nápravu nevykoná ani do 7 dní odo dňa písomného upozornenia poskytovateľa.

***IV.5.*** Výpovedná doba je trojmesačná a začína plynúť dňom doručenia písomnej výpovede druhej zmluvnej strane.

***IV.6.*** Objednávateľ je oprávnený odstúpiť od tejto zmluvy ak poskytovateľ:

1. opakovane alebo závažným spôsobom porušuje povinnosti stanovené touto zmluvou a nápravu nevykoná ani do 7 dní odo dňa písomného upozornenia objednávateľa.
2. porušil povinnosti vyplývajúce z platných právnych predpisov v oblasti odpadového hospodárstva za čo bolo voči objednávateľovi začaté správne konania alebo mu bola uložená pokuta. Tým nie je dotknutý nárok objednávateľa voči poskytovateľovi na náhradu celej zaplatenej pokuty,
3. bez predchádzajúceho písomného súhlasu objednávateľa zastaví poskytovanie služieb súvisiacich s predmetom plnenia a v ich dodávke nepokračuje ani po výzve objednávateľa alebo inak prejavuje svoj úmysel nepokračovať v plnení tejto zmluvy,

***IV.7.*** Odstúpením od zmluvy zanikajú všetky práva a povinnosti zmluvných strán zo Zmluvy a jeho účinky nastávajú dňom doručenia poskytovateľovi. Odstúpenie od zmluvy sa nedotýka nároku na náhradu škody vzniknutej porušením tejto zmluvy a nároku na zmluvnú pokutu.

***Článok V.***

***Cena Služby a platobné podmienky***

***V.1.*** Cena Služby je stanovená na podklade ponuky poskytovateľa v Prílohe č. 1 k tejto zmluve ako predpokladaná cena, a to pri dodržaní predpokladaného množstva odpadu uvedeného v Prílohe č. 1 k tejto zmluve a plne naplnenej kapacite zberných nádob, vo výške .............. € bez DPH, t.j. .................. s DPH (slovom: .................................... euro a ..... centov)

***V.2.*** Cena Služby je stanovená dohodou zmluvných strán v súlade so zákonom č. 18/1996 Cena Služby je stanovená dohodou zmluvných strán v súlade so zákonom č. 18/1996 Z.z. o cenách ako pevná cena, v ktorej sú obsiahnuté všetky náklady poskytovateľa s riadnym dodaním Služby v rozsahu uvedenom v Prílohe č. 1 k tejto zmluve, vrátane poplatku za uloženie odpadov podľa zákona č. 329/2018 z. z. o poplatkoch za uloženie odpadov v platnom znení a Nariadenia vlády SR č. 330/2018 z. z., ktorým sa ustanovuje výška sadzieb poplatkov za uloženie odpadov v platnom znení. K zmene ceny Služby môže dôjsť len v prípade ak dôjde ku zmene:

* sadzby dane z pridanej hodnoty,
* sadzby poplatkov za uloženie odpadu na základe nariadenia, resp. legislatívnych zmien a to vždy len v rozsahu týchto zmien,
* úrovne vytriedenia komunálneho odpadu za mesto Tornaľa oproti údajom uvedeným v tabuľke Prílohy č. 4 súťažných podkladov
* zavedenia nových poplatkov na základe nariadenia, resp. legislatívnych zmien a to vždy len v rozsahu týchto zmien.
* povinností v súvislosti s uložením odpadov na základe nariadenia, resp. legislatívnych zmien.

***V.3.*** Poskytovateľ je oprávnený fakturovať objednávateľovi vždy len cenu za skutočne vykonané Služby. Cena Služby sa vždy zníži o cenu Služby, ktorú poskytovať nedodal objednávateľovi. Celkový rozsah zníženia bude určený násobkom objemu nedodanej Služby a jednotkovými cenami nedodanej Služby, ktoré sú uvedené v Prílohu č. 1 k tejto zmluve. Cena Služby sa zvýši o cenu Ďalšej služby, ktorá bude určená z objemu skutočne vykonanej dodávky Služby, vynásobená jednotkovými cenami Ďalšej Služby, ktoré sú uvedené v Prílohe č. 1 k tejto zmluve.

***V.4.***Objednávateľ bude cenu Služby uhrádzať na základe mesačných faktúr vystavených poskytovateľom, ktorých neoddeliteľnou súčasťou bude podrobný súpis skutočne dodanej Služby objednávateľovi v predchádzajúcom kalendárnom mesiaci, ktorý bude odsúhlasený a podpísaný objednávateľom. Poskytovateľ je povinný predložiť tento súpis na odsúhlasenie do 10-teho dňa kalendárneho mesiaca nasledujúceho po mesiaci, v ktorom boli Služby uvedené v súpise poskytnuté. Objednávateľ je povinný ich odsúhlasiť do 5 pracovných dní alebo v tejto lehote vzniesť u poskytovateľa voči predloženému súpisu námietky.

***V.5*.** Faktúra vystavená poskytovateľom musí obsahovať údaje v zmysle platných slovenských právnych noriem o dani z pridanej hodnoty v znení neskorších predpisov, ale najmä:

1. označenie zhotoviteľa a objednávateľa,
2. číslo faktúry,
3. deň odoslania a deň splatnosti faktúry, označenie peňažného ústavu a číslo účtu, na ktorý sa má uhradiť fakturovaná čiastka (podľa Zmluvy, resp. neskôr písomne oznámeným zhotoviteľom),
4. fakturovanú suma odsúhlasenia objednávateľom v členení:
	* + základná cena bez DPH,
		+ hodnota DPH podľa jednotlivých sadzieb,
		+ k úhrade celkom - cena celkom s DPH,
5. pečiatka a podpis oprávneného zástupcu zhotoviteľa,
6. prílohu – Súpis dodanej Služby odsúhlasený objednávateľom,
7. doba splatnosti faktúry.

***V.6.*** Faktúra, ktorá nebude mať predpísané náležitosti bude poskytovateľovi vrátená a objednávateľ nie je povinný uskutočniť na jej základe akúkoľvek úhradu. Poskytovateľ je povinný predložiť novú faktúru, ktorej lehota splatnosti sa bude počítať odo dňa doručenia novej správne vyhotovenej faktúry objednávateľovi.

***V.7*.** Objednávateľ je oprávnený si započítať voči faktúre poskytovateľa akékoľvek zmluvné pokuty, či iné finančné plnenie, vrátane nárokov na náhradu škody.

***V.8*.** Splatnosť vystavenej faktúry je 15 dní odo dňa jej prevzatia objednávateľom. Poskytovateľ je povinný riadne vystavenú faktúru doručiť objednávateľovi. Lehota splatnosti sa automaticky predlžuje o dobu, po ktorú je vykonávaná kontrola vykonávania alebo kontrola financovania Služby. Zmluvné strany výslovne vyhlasujú, že s lehotami splatnosti peňažných záväzkov bez výhrad súhlasia a že lehoty splatnosti peňažných záväzkov objednávateľa nie sú v hrubom nepomere k právam a povinnostiam vyplývajúcim z tejto zmluvy pre poskytovateľa.

***Článok VI.***

***Povinnosti zmluvných strán***

***VI.1.*** Poskytovateľ je oprávnený vykonávať vývoz zberných nádob v obytných zónach len v dobe od 6.00 hod. do 18.00 hod.

***VI.2.*** Poskytovateľ je povinný konať a postupovať pri plnení povinností podľa tejto zmluvy s odbornou starostlivosťou a s dôrazom na šetrné zaobchádzanie so zbernými nádobami tak, aby nedochádzalo ku škode na majetku objednávateľa alebo tretích osôb alebo ku škodám na životnom prostredí. Poskytovateľ je povinnývyprázdňovať zberné nádoby tak, aby nedochádzalo k porušovaniu hygienických, bezpečnostných, požiarnych alebo iných právnych predpisov, noriem alebo nariadení.

***VI.3.*** Poskytovateľ je povinnýdodržiavať rozmiestnenie zberných nádob a po ich vyprázdnení je povinný vrátiť ich späť na zberné alebo zvozové stanovište.

***VI.4.*** Poskytovateľ je povinný zabezpečiť čistotu na stojiskách zberných nádob a kontajnerov počas vývozu, neznečisťovať okolie ich stojísk. V prípade ak je stojisko zberných nádob alebo kontajnerov alebo ich okolie znečistené od odpadu je poskytovateľ povinný toto znečistenie okamžite odstrániť.

***VI.5.*** Ak zamestnanec poskytovateľa zodpovedný za vývoz odpadu zistí, že zberná nádoba je používaná v rozpore so všeobecne záväzným nariadením mesta Tornaľa o nakladaní s komunálnym odpadom a drobným stavebným odpadom a systémom zberu, bezodkladne oznámi túto skutočnosť objednávateľovi. Poskytovateľ je zároveň oprávnený odmietnuť prevziať zbernú nádobu na vyprázdnenie.

***VI.6.*** Ak zamestnanec poskytovateľa zodpovedný za vývoz odpadu zistí, že pre niektorého pôvodcu odpadu je objem zbernej nádoby určenej pre neho nepostačujúci (napr. zberná nádoba pôvodcu odpadu je vždy preplnená a v okolí zbernej nádoby sa nachádza ďalší odpad, ktorý sa už nezmestí do zbernej nádoby a pod.) je poskytovateľ povinný o tom bezodkladne informovať objednávateľa. Ak objednávateľ zistí, že je potrebné doplniť ďalšiu zbernú nádobu je tak povinný vykonať bezodkladne.

***VI.7.*** Poskytovateľ je povinný oznámiť objednávateľovi, že niektoré zberné nádoby nie sú dostatočne zaplňované odpadom. Ak na základe oznámenia poskytovateľa alebo oznámenia inej osoby objednávateľ zistí, že je možné znížiť počet zberných nádob, pričom počet zostávajúcich zberných nádob bude postačovať na zber odpadu, je objednávateľ oprávnený znížiť počet zberných nádob uvedených v bode III.1. až III.3. tejto zmluvy. Skutočnosť, že znížil počet zberných nádob je objednávateľ povinný bezodkladne oznámiť poskytovateľovi.

***VI.8.*** Poskytovateľ je povinnýbezodkladne oznámiť objednávateľovi skutočnosť, že z dôvodu nepriaznivých poveternostných podmienok, poruchy zberového vozidla alebo z dôvodu vzniku inej vážnej príčiny nezavinenej poskytovateľom nie je možné dodržať dohodnutý harmonogram vývozu odpadu. V takomto prípade je poskytovateľ povinný uskutočniť náhradný vývoz najneskôr do 24 hodín od termínu, kedy mal byť daný vývoz podľa harmonogramu uskutočnený.

***VI.9.*** Poskytovateľ je povinný evidovať stanovištia zberných nádob a kontajnerov na odpad so skutočnou frekvenciou vývozov ako podklad pre fakturáciu.

***VI.10.*** Poskytovateľ je povinný každý mesiac evidovať množstvo odvezeného odpadu z územia mesta Tornaľa a spôsob nakladania s jednotlivými druhmi odpadov. Evidenčné lístky je poskytovateľ povinný predložiť objednávateľovi do 10 dni po skončení mesiaca.

***VI.11.*** Poskytovateľ je povinný zabezpečiť prepravu odpadov dopravnými prostriedkami vyhovujúcimi platným právnym predpisom o cestnej doprave, najmä aby pri preprave a vykládke odpadu nedošlo k prekročeniu najväčšej prípustnej hmotnosti predpísanej pre dané nákladné vozidlo, odpad bol počas prepravy riadne zabezpečený proti posunutiu, nedochádzalo k znečisteniu komunikácií prepravovaným odpadom a zabezpečiť dopravné prostriedky tak, aby sa z nich odpad nerozptyľoval a neznečistil cestné komunikácie a okolité územie. Akékoľvek znečistenie komunikácií poskytovateľ povinný bezodkladne odstrániť na vlastné náklady.

***VI.12.*** Poskytovateľ je povinný zhodnotiť drobný stavebný odpad (DSO) v zariadení s platným súhlasom na prevádzkovanie zariadenia na zhodnocovanie DSO podľa § 97 zákona č. 79/2015 Z. z. o odpadoch činnosťou R5 podľa Prílohy č.1 k zákonu č. 79/2015 Z.z. (v prípade nedostupnosti zariadenia na zhodnotenie DSO sa takýto odpad uloží v zariadení na zneškodnenie odpadu)

***VI.13.*** Poskytovateľ je povinný zhodnotiť biologicky rozložiteľný odpad v zariadení s platným súhlasom na prevádzkovanie zariadenia na zhodnocovanie BRO a BRKO podľa § 97 zákona č. 79/2015 Z. z. činnosťou R3, resp. R1 podľa Prílohy č. 1 k zákonu č. 79/2015 Z. z.

***Článok VII.***

***Zodpovednosť za vady, náhrada škody a zmluvné pokuty***

***VII.1*.** Poskytovateľ zodpovedá za vady Služby. Vady Služby je objednávateľ povinný uplatniť u poskytovateľ bez zbytočného odkladu po ich zistení.

***VII.2*.** V prípade výskytu akejkoľvek vady Služby je zhotoviteľ povinný napraviť túto vadu najneskôr do 3 pracovných dní odo dňa doručenia oznámenia o vzniknutej vade za predpokladu, že je to technologicky možné. Všetky náklady v súvislosti s odstraňovaním vady Služby znáša poskytovateľ.

***VII.3*.** Pokiaľ zhotoviteľ neodstráni vady Služby v tejto lehote, má objednávateľ právo dať vady a nedorobky odstrániť tretej osobe alebo ich odstrániť sám na náklady poskytovateľa. Ak je zrejmé, že nie je možné vadu odstrániť má objednávateľ nárok na zľavu vo výške zodpovedajúcej hodnote danej časti Služby.

***VII.4*.** Zmluvné strany sa dohodli, že v prípade ak poskytovateľ nevykoná náhradný vývoz v lehote podľa bodu VI.8. tejto zmluvy má objednávateľ nárok na zmluvnú pokutu vo výške 5,00 € za každú nevyvezenú zbernú nádobu a vo výške 10,00 € za každý nevyvezený zberný kontajner.

***VII.5*.** Za každé porušenie povinností podľa tejto zmluvy, ktoré nebolo napravené ani po výzve objednávateľa je poskytovateľ povinný zaplatiť zmluvnú pokutu vo výške 1500,- €.

***VII.6*.** V prípade ak bude objednávateľ v omeškaní s platením oprávnene vystavenej faktúry podľa tejto zmluvy, má poskytovateľ nárok na úrok z omeškania vo výške 0,02% z dlžnej sumy za každý deň omeškania.

***VII.7*.** Zaplatením zmluvnej pokuty dojednanej v tejto zmluve nie je dotknutý nárok na náhradu škody vzniknutej porušením zmluvnej povinnosti

***VII.8*.** Ak poskytovateľ v dôsledku porušenia povinností stanovených touto zmluvou spôsobí objednávateľovi alebo tretej osobe škodu, je povinný túto škodu nahradiť v plnom rozsahu. Ak v takomto prípade poskytol plnenie za poskytovateľa objednávateľ je poskytovateľ povinný ho nahradiť objednávateľovi do 7 dní odo dňa doručenia jeho výzvy.

***Článok VIII.***

***Vyššia moc***

***VIII.1*.** Poskytovateľ nie je v omeškaní s poskytnutím Služby, ak omeškanie bolo spôsobené v dôsledku vyššej moci (živelná udalosť, občianske nepokoje, vojna a pod.), tzn. udalostí, ktoré nie sú závislé od vôle poskytovateľa avšak poskytovateľovi bráni v poskytovaní Služby a poskytovateľ nemôže zabrániť ich výskytu alebo dôsledkom, ani ich nemôže predvídať v čase uzatvorenia tejto zmluvy.

***VIII.2*.** O dobu trvania vyššej moci sa predlžujú termíny dohodnuté v tejto zmluve. Poskytovateľ je povinný bez zbytočného odkladu informovať objednávateľa o vzniku vyššej moci, ktorá mu bráni v plnení povinností, o dĺžke predpokladaného trvania prerušenia poskytovania Služby a o povinnostiach, ktorých plnenie nie je alebo nebude možné z dôvodu vyššej moci vykonať, ako aj o zániku skutočnosti brániacej v poskytovaní Služby.

***Článok IX.***

***Ostatné ustanovenia***

***IX.1*.** Poskytovateľ poskytuje Službu na vlastnú zodpovednosť a zodpovedá za všetky prípadné škody, a za akékoľvek sankcie udelené v súvislosti s jej poskytovaním.

***IX.2.*** Pokiaľ nie je v tejto zmluve uvedené inak, všetky oznámenia, upozornenia, súhlasy, pripomienky, žiadosti, výzvy a iné úkony v súvislosti s touto zmluvou a jej plnením (ďalej len „písomnosť“), musia byť vykonané emailom alebo písomne doručené na adresu druhej zmluvnej strany uvedenú v záhlaví tejto zmluvy alebo na inú adresu, ktorú oznámi táto zmluvná strana. Písomnosť sa považuje za doručenú za nasledovných podmienok:

1. v prípade osobného doručovania alebo doručovania prostredníctvom kuriérskej služby sa písomnosť považuje za doručenú odovzdaním písomnosti oprávnenej osobe alebo inej osobe oprávnenej prijímať písomnosti za túto zmluvnú stranu a podpisom takej osoby na doručenke alebo kópii doručovanej písomnosti, alebo odmietnutím prevzatia písomnosti takou osobou,
2. v prípade doručovania prostredníctvom Slovenskej pošty, doručením na adresu zmluvnej strany a v prípade doporučenej zásielky odovzdaním písomnosti osobe oprávnenej prijímať písomnosti za túto zmluvnú stranu a podpisom takej osoby na doručenke. V prípade, ak zmluvná strana nie je zastihnutá, písomnosť sa uloží na pošte a zmluvná strana sa vhodným spôsobom vyzve, aby si písomnosť vyzdvihla. Písomnosť sa považuje za doručenú dňom, keď bolo uložená na pošte i keď sa zmluvná strana o jej uložení nedozvedela. V prípade, ak sa písomnosť vráti ako nedoručená z dôvodu, že zmluvná strana je neznáma, zmenila adresu alebo z iného dôvodu, písomnosť sa považuje za doručenú dňom vrátenia zásielky s písomnosťou a to i vtedy, ak sa zmluvná strana o tom nedozvie;
3. v prípade doručovania prostredníctvom emailu sa písomnosť považuje za doručenú okamihom odoslania zrozumiteľnej, určitej a čitateľnej formy písomnosti v emailovej forme, ktorá sa nevrátila odosielateľovi ako nedoručená a nebola prijímateľovi doručená ako spam. V prípade ak je odoslanie písomnosti ukončené mimo pracovných hodín, považuje sa písomnosť za doručenú o 8,00 hod. najbližšieho nasledujúceho pracovného dňa. Písomnosti, ktorých obsah sa týka platnosti, účinnosti, znenia Zmluvy, alebo ich obsah považuje doručujúca zmluvná strana za podstatný z iného dôvodu, sa považujú za doručené len, ak boli doručené spôsobom podľa bodu písm. a) a b) tohto bodu.

***IX.3*.** Zmluvné strany sú povinné strpieť výkon kontroly/auditu súvisiaceho s poskytovaním Služby kedykoľvek počas platnosti a účinnosti tejto zmluvy a poskytnúť kontrolórom všetku potrebnú súčinnosť. Oprávnené osoby na výkon kontroly/auditu sú najmä, ale nie výlučne Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby, Úrad pre verené obstarávanie SR, orgán auditu, jeho spolupracujúce orgány a nimi poverené osoby alebo iné osoby na výkon kontroly oprávnené v zmysle príslušných právnych predpisov.

***IX.4.*** Zmluvné strany sa dohodli, že všetky skutočnosti o ktorých sa dozvedeli v súvislosti s touto zmluvou a v súvislosti s jej plnením, považujú za informácie dôverného charakteru, na utajení ktorých majú záujem. Zmluvné strany konštatujú, že je v ich spoločnom a najlepšom záujme nesprístupniť tieto informácie tretím osobám. Záväzok zmluvných strán obsiahnutý v tomto článku nezaniká ani po ukončení účinnosti tejto Zmluvy. Informácie týkajúce sa tejto zmluvy, Služby alebo objednávateľa budú sprístupnené tretej osobe len s písomným súhlasom objednávateľa. V prípade porušenia povinnosti mlčanlivosti vzniká objednávateľovi voči poskytovateľovi nárok na náhradu škody a poskytnutie primeraného peňažného zadosťučinenia. Okrem toho je objednávateľ oprávnený domáhať sa, aby sa poskytovateľ zdržal konania a odstránil závadný stav.

***Článok X.***

***Záverečné ustanovenia***

***X.1.*** Táto zmluva nadobúda platnosť dňom jej podpísania oprávnenými zástupcami zmluvných strán. Účinnosť zmluvy nastáva dňom nasledujúcim po dni zverejnenia v Centrálnom registri zmlúv.

***X.2.*** Ak je akékoľvek ustanovenie tejto zmluvy neplatné alebo sa stane takým v budúcnosti, nemá to vplyv na platnosť ostatných ustanovení zmluvy, pokiaľ z povahy neplatného ustanovenia zmluvy alebo z jeho obsahu alebo z okolností, za ktorých bolo dojednané, nevyplýva, že takéto neplatné ustanovenie nemožno oddeliť od ostatného obsahu. Zmluvné strany sa dohodli, že takého neplatné ustanovenie nahradia po vzájomnej dohode platným ustanovením, ktoré sa svojim obsahom bude najviac približovať významu nahradeného ustanovenia, a to do 30 kalendárnych dní odo dňa, kedy bola o možnej neplatnosti tohto ustanovenia preukázateľne informovaná druhá zmluvná strana.

***X.3.*** Text zmluvy môže byť menený alebo doplňovaný len formou písomných dodatkov, ktoré platia len vtedy, ak boli zmluvnými stranami odsúhlasené a podpísané ich oprávnenými zástupcami. Zmluvné strany sa zaväzujú, že k návrhom dodatkov k tejto zmluve zaujmú stanovisko do 3 pracovných dní po doručení ich návrhu, ak sa strany nedohodnú inak.

***X.4.*** Pre iné dohody, ktoré v tejto zmluve neboli bližšie špecifikované, platia pre vzájomné vzťahy všeobecné ustanovenie právnych predpisov, najmä však príslušné ustanovenia Obchodného zákonníka.

***X.5.***  Táto zmluva sa riadi slovenským právnym poriadkom a v prípade sporu sa účastníci dohodli na právomoci súdu Slovenskej republiky.

***X.6.*** Táto zmluva bola vyhotovená v 4 rovnopisoch, pričom zmluvné strany obdržia po jej podpísaní po dvoch jej rovnopisoch.

***X.7.*** Zmluvné strany vyhlasujú, že si túto zmluvu pozorne prečítali, jej obsahu porozumeli a ten predstavuje ich skutočnú a slobodnú vôľu zbavenú akéhokoľvek omylu a svoje prejavy vôle považujú za určité a zrozumiteľné. Zmluvným stranám nie je známa žiadna okolnosť, ktorá by spôsobovala neplatnosť niektorého z ustanovení tejto zmluvy. Zmluvné strany na znak svojho súhlasu s obsahom tejto zmluvy ju podpisujú.

Prílohy:

1. Ponuka poskytovateľa zo dňa ............. (Príloha č. 1)

V Tornali, dňa ..........2025

***Za objednávateľa: Za poskytovateľa:***

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Ing. Erika Győrfiová

 primátorka mesta Tornaľa